b'\n_START_ARTICLE_\nOrkanen Dean\n_START_PARAGRAPH_\nOrkanen Dean var den fjerde navngitte stormen og den f\xc3\xb8rste orkanen i den atlantiske orkansesongen 2007, og ogs\xc3\xa5 den mest intense siden orkanen Wilma i 2005._NEWLINE_Minst 38 personer omkom som f\xc3\xb8lge av orkanen. Skadene den for\xc3\xa5rsaket er ansl\xc3\xa5tt til \xc3\xa5 ligge mellom $1,5 og 3 milliarder.\n_START_SECTION_\nStormhistorie\n_START_PARAGRAPH_\nOrkanen Dean ble dannet som en tropisk syklon s\xc3\xb8r for Kapp Verde 13. august 2007, og allerede 14. august utviklet den seg til en tropisk storm. Stormen fortsatte \xc3\xa5 \xc3\xb8ke i styrke over natten, og 16. august oppgraderte man den til den f\xc3\xb8rste orkanen i orkansesongen 2007._NEWLINE_Den 17. august beveget Dean seg inn i Karibia, mellom \xc3\xb8yene Martinique og St. Lucia, som en kategori 2-orkan. I det varme karibiske vannet eskalerte Dean raskt til en kategori 4-orkan. Den 21. august hadde orkanen forflyttet seg til byen Chetumal, mellom kysten av Mexico og Belize, og blitt oppgradert til kategori 5, men sank helt ned til kategori 1 etterhvert som den beveget seg over land. Det ble meldt om at s\xc3\xa5 mye som 90\xc2\xa0% av bananavlingene i \xc3\xb8ystaten Den dominikanske republikk og flere andre karabiske stater var blitt \xc3\xb8delagt.'